cyanic-selkie/wikianc huggingface dataset:
ஜேம்ஸ் சாமுவேல் வின்சென்ட்
6' 2 " உயரம் கொண்ட இவர் மைதானத்தின் பாய்ண்ட் கார்ட் என்ற நிலையில் விளையாடும் வீரரானார். தனது மூத்த சகோதரர் ஜே வின்சென்ட்டின் அடிச்சுவடுகளைப் பின்பற்றி, மிச்சிகன் மாநில பல்கலைக்கழகத்தில் பயின்றார். மற்றும் 1985 ஆம் ஆண்டில் ஸ்போர்டிங் நியூஸ் என்ற அமெரிக்க விளையாட்டுச் செய்திகளுக்கான பத்திரிக்கையானயால் ஆல்-அமெரிக்கா என்ற கற்பனையான சிறந்த வீரர்களைக் கொண்ட அணியில் இடம் பெறும் தகுதியைப் பெற்றவராக அடையாளம் காணப்பட்டு கௌரவிக்கப்பட்டார். கல்லூரியில் பட்டம் பெற்ற பிறகு, போஸ்டன் செல்டிக்ஸ் 1985 ஆம் ஆண்டு NBA வரைவின் இருபதாவது தேர்வு மூலம் தேர்ந்தெடுக்கப்பட்டார். அவர் செல்டிக்ஸிற்காக இரண்டு பருவங்களில் விளையாடினார். சியாட்டில் சூப்பர்சோனிக்ஸில் சேருவதற்கு முன்பு, 1986 ஆம் ஆண்டில் என்பிஏ வாகையாளர் போட்டி வளையத்தை ஒரு காத்திருப்பு (அ) பதிலி வீரராக வென்றார். அவர் செடேல் திரெயேட்டிற்கா சிகாகோ புல்ஸ் நிறுவனத்திடம் தன்னை வர்த்தகம் செய்தார். புல்ஸ் உடனான நிலையான ஒன்றரை ஆண்டு கால விளையாட்டிற்குப் பிறகு, 1989 ஆம் ஆண்டு என்பிஏ விரிவாக்க வரைவில் ஆர்லாண்டோ மேஜிக்கால் தேர்ந்தெடுக்கப்பட்டார். மேலும் 1992 ஆம் ஆண்டில் மேஜிக் உடன் விளையாடி, தனது என்பிஏ வாழ்க்கையை முடித்தார். அவர் என்பிஏ வில் தனது ஏழு ஆண்டு காலப்பகுதியில் 3,106 புள்ளிகளையும், 1,543 புள்ளி பெறுதலுக்கான உதவிகளையும் வென்றார்.
மேற்கோள்கள்
பகுப்பு:1963 பிறப்புகள் பகுப்பு:வாழும் நபர்கள்
இந்திய மேலாண்மை கழகம், ராஞ்சி
இந்திய மேலாண்மை கழகம் ராஞ்சி (Indian Institute of Management ranchi, ஐஐஎம் ராஞ்சி) இந்தியாவின் ஜார்க்கண்ட் மாநிலம் ராஞ்சியில் உள்ள ஒரு வணிகப் பள்ளி. இதை இந்திய அரசு 2010 ஆம் ஆண்டு நிறுவியது. மேலும் இது எட்டாவதாக நிறுவப்பட்ட இந்திய மேலாண்மை கழகம் (ஐஐஎம்) ஆகும்.
வெளி இணைப்புகள்
பகுப்பு:இந்திய மேலாண்மை பள்ளிகள்
குளியாப்பிட்டி கிழக்கு பிரதேச செயலாளர் பிரிவு
குளியாப்பிட்டி கிழக்கு பிரதேச செயலாளர் பிரிவு (Kuliyapitiya East Divisional Secretariat, කුලියාපිටිය නැෙගනහිර ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் வடமேல் மாகாணத்தில் உள்ள குருணாகல் மாவட்டத்தில் உள்ளது. இப்பிரிவு துணை நிர்வாக அலகுகளாக 45 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 53827 ஆகக் காணப்பட்டது.
வெளியிணைப்புக்கள்
பகுப்பு:குருணாகல் மாவட்டப் பிரதேச செயலாளர் பிரிவுகள்
பையூர் விருப்பாட்சீஸ்வரர் கோயில்
பையூர் விருப்பாட்சீஸ்வரர் கோயில் தமிழ்நாட்டில் திருவண்ணாமலை மாவட்டம், பையூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினாறாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள் பகுப்பு:திருவண்ணாமலை மாவட்டத்திலுள்ள சிவன் கோயில்கள்
இடங்கணசாலை நகராட்சி
இடங்கணசாலை நகராட்சி தமிழ்நாட்டின் சேலம் மாவட்டம், சங்ககிரி வட்டத்தின் நிர்வாகத் தலைமையிட நகரம் ஆகும். முன்னர் பேரூராட்சியாக இருந்த இடங்கணசாலை, 16 அக்டோபர் 2021 அன்று நகராட்சியாக தரம் உயர்த்தப்பட்டதற்கான அரசாணையை, நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா வெளியிட்டார்.
மேற்கோள்கள்
பகுப்பு:சேலம் மாவட்டம்
சோர் லகா கே... ஹையா!
சோர் லகா கே... ஹையா! என்பது 2009 ஆம் ஆண்டு வெளியான இந்தித் திரைப்படம். சுற்றுச்சூழலை காப்பது குறித்த கதையைக் கொண்டுள்ள குழந்தைகளுக்கான திரைப்படம். இத்திரைப்படத்தில் கதையை அமிதாப் பச்சன் விவரிக்கிறார்.
இணைப்புகள்
பகுப்பு:2009 இந்தித் திரைப்படங்கள்
என். ஆர். இராசவரோதயம்
நவரத்தினசிங்கம் இரத்தினவரோதயம் இராசவரோதயம் (Navaratnasingam Ratnavarothiam Rajavarothiam, அக்டோபர் 8, 1908 - ஆகத்து 27, 1963) இலங்கைத் தமிழ் அரசியல்வாதியும் நாடாளுமன்ற உறுப்பினரும் ஆவார்.
ஆரம்ப வாழ்க்கை
இராசவரோதயம் கிழக்கிலங்கையில் திருகோணமலையில் நவரத்தினசிங்கம் என்பவருக்குப் பிறந்தவர். ஆரம்பக் கல்வியை திருகோணமலை புனித யோசேப்பு கல்லூரியிலும், பின்னர் கொழும்பு ஆனந்தா கல்லூரியிலும் கற்றார். கொழும்புப் பல்கலைக்கழகத்தில் படித்துப் பட்டம் பெற்றார்.
வெளி இணைப்புகள்
பகுப்பு:1908 பிறப்புகள் பகுப்பு:1963 இறப்புகள் பகுப்பு:இலங்கைத் தமிழரசுக் கட்சி அரசியல்வாதிகள் பகுப்பு:திருகோணமலை மாவட்ட நபர்கள் பகுப்பு:இலங்கையின் 2வது நாடாளுமன்ற உறுப்பினர்கள் பகுப்பு:இலங்கையின் 3வது நாடாளுமன்ற உறுப்பினர்கள் பகுப்பு:இலங்கையின் 4வது நாடாளுமன்ற உறுப்பினர்கள் பகுப்பு:இலங்கையின் 5வது நாடாளுமன்ற உறுப்பினர்கள் பகுப்பு:இலங்கை இந்துக்கள் பகுப்பு:இலங்கை அரசியல்வாதிகள் பகுப்பு:இலங்கைத் தமிழ் அரசியல்வாதிகள் பகுப்பு:இருபதாம் நூற்றாண்டு இலங்கை அரசியல்வாதிகள்
சாதம் மர அறுவை ஆலை
சாதம் மர அறுவை ஆலை (Chatham Saw Mill) என்பது இந்தியாவின் அந்தமான் நிக்கோபார் தீவுகளின் சத்தம் தீவில் அமைந்துள்ள ஒரு அறுக்கும் ஆலை ஆகும். இது 1883ஆம் ஆண்டில் கட்டுமானப் பணிகளுக்கான மரக்கட்டை மற்றும் மரத்தின் உள்ளூர் தேவைகளைப் பூர்த்தி செய்யும் முதன்மை நோக்கத்துடன் நிறுவப்பட்டது. இது மாநில அரசுக்குச் சொந்தமானது. இது ஆசியாவின் மிகப் பெரிய மற்றும் பழமையான மரத்தூள் ஆலை ஆகும். இது 100 மீட்டர் நீளப் பாலம் மூலம் போர்ட் பிளேயருடன் இணைக்கப்பட்டுள்ளது.
மேற்கோள்கள்
https://www.helloscholar.in/chatham-saw-mill-and-chatham-island/
பகுப்பு:அந்தமான் நிக்கோபார் தீவுகள்
ஸ்டீபன் டீன் (துடுப்பாட்டக்காரர், பிறப்பு 1964)
ஸ்டீபன் டீன் (துடுப்பாட்டக்காரர், பிறப்பு 1964)  Stephen Dean , பிறப்பு: மே 15 1964), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஏ-தர துடுப்பாட்டப் போட்டிகளில் கலந்து கொண்டுள்ளார். 1983-1987 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஸ்டீபன் டீன் (துடுப்பாட்டக்காரர், பிறப்பு 1964) - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 31 2011.
பிராங்க் பெ. மெக்டொனால்டு
இவருடைய பணிக்காலத்தில் நாசாவின் ஒன்பது தன்னேற்புத் திட்டங்களுக்கு திட்ட விஞ்ஞானியாகவும், பதினைந்து விண்வெளி சோதனைகளுக்கு முதன்மை ஆய்வாளராகவும் இருந்துள்ளார். முந்நூறுக்கும் மேற்பட்ட அறிவியல் கட்டுரைகளையும் எழுதி வெளியிட்டுள்ளார். 1986 ஆம் ஆண்டில் தேசிய அறிவியற் கழகத்தின் தலைவராகவும் தேர்தெடுக்கப்பட்டார்.
இளமையும் கல்வியும்
மெக்டொனால்டு, பிராங்க் பி மெக்டொனால்டு மற்றும் லூசி கைல் மெக்டொனால்டு ஆகியோருக்கு மகனாக, சியார்சியாவில் உள்ள கொலம்பசு நகரில் பிறந்தார். 1948 ஆம் ஆண்டில் டியூக் பல்கலைக் கழகத்தில் பட்டப்படிப்பை முடித்த மெக்டொனால்டு 1951 ஆம் ஆண்டில் மின்னசொட்டா பல்கலைக் கழகத்தில் தன்னுடைய முதுகலைப் பட்டத்தைப் பெற்றார். எட்வார்டு பி.நெய் அவர்களின் மேற்பார்வையில் 1955 ஆம் ஆண்டு முனைவர் பட்டம் பெற்றார். தனது ஆய்வறிக்கைக்காக அவர், அயனிக் கதிரியக்க அளவியால் தூண்டப்பட்ட முகிலறையுடன் வளிமண்டலத்திற்கு மேலே பலூன் பயணம் செய்தார். முதலண்டக் கதிர்வீச்சின் மின்சுமைப் பகிர்வுகள் குறித்த ஆய்வை இப்பயணத்தில் மேற்கொண்டார்.
கோடார்டு விண்வெளிப் பயண மையம்
1959 ஆம் ஆண்டில், மேரிலாந்து  மாநிலத்தில் உள்ள கிரீன்பெல்ட் நகரில் அமைந்துள்ள  நாசாவின் புதிய கோடார்ட் விண்வெளிப் பயண மையத்தில் முதலாவதாக சேர்ந்த  விஞ்ஞானிகளில் மெக்டொனால்டும்  ஒருவர் ஆவார் .அடுத்த 11 ஆண்டுகள் இவர் அங்கு ஆற்றல் துகள்கள் பிரிவின் தலைவராகப் பணிபுரிந்து அண்டக்கதிர் ஆராய்ச்சியில் ஈடுபட்டார். அச்சமயத்தில், சர்வதேச கண்காணிப்புத் தளங்களாக சிறிய விண்வெளியூர்திகளுக்கான கருத்துரு கட்டமைப்பைத் தொடர்ச்சியாக வரையறுத்தார். 1970 முதல் 1982 வரை உயர் ஆற்றல் வானியற்பியல் துறையின் கோடார்ட் ஆய்வகத்திற்கு மெக்டொனால்ட் தலைவராக செயல்பட்டார். எக்சு கதிர், காமாகதிர் மற்றும் அண்டக்கதிர் முதலியனவற்றை ஆய்வு செய்யக்கூடிய கருவிகளுடன் செல்லக்கூடிய செயற்கைக் கோள் திட்டத்தை வடிவமைத்தார். இவை மட்டுமின்றி சூரியக் குடும்பத்திற்கு வெளியே செல்லக்கூடிய ஆளில்லா விண்ணாய்விகள் தொடர்பான சோதனைகளிலும் ஈடுபட்டார். குறிப்பாக பையோனீர் 10, பையோனீர் 11, வொயேஜர் 1 மற்றும் வொயேஜர் 2 விண்வெளி ஆய்விகளை வடிவமைத்து, உருவாக்கி அவற்றில் அண்டக் கதிர்களை அளக்கும் கருவிகளைப் பொருத்தினார்.
மேற்கோள்கள்
பகுப்பு:1925 பிறப்புகள் பகுப்பு:2012 இறப்புகள் பகுப்பு:அமெரிக்க இயற்பியலர்கள் பகுப்பு:மின்னசொட்டா பல்கலைக்கழக முன்னாள் மாணவர் பகுப்பு:நாசா மக்கள் பகுப்பு:அமெரிக்க தேசிய அறிவியற் கழக உறுப்பினர்கள் பகுப்பு:அமெரிக்க இயற்பியலாளர்கள்
கிலியான் எம்பாப்பே
கிலியான் எம்பாப்பே லோத்தன் ( Kylian Mbappé Lottin, ; பிறப்பு 20 திசம்பர் 1998) பிரான்சிய தொழில்முறை கால்பந்தாட்ட வீரர். இவர் மொனாக்கோ கழகத்திடமிருந்து பாரிசு செயின்ட்-செர்மைன் கழகத்திற்கு கடனாகத் தரப்பட்டு ஆடி வருகிறார். இந்த அணியிலும் பிரான்சு தேசிய அணியிலும்முன்கள வீரராக இருந்து வருகிறார்.
எம்பாப்பே சிறுவயதிலேயே முதன்மையிடத்தை எட்டியவர்; இளையோர் அகாதமிகளான ஏஎஸ் பான்டி, கிளையர்பொன்டைன், மொனாக்கோ அணிகளில் சிறப்பாக விளையாடி வந்தார். இறுதியில் மொனாக்கோ அணியில் தமது தொழில்முறை அறிமுகத்தைத் தொடங்கினார். தொடர்ந்து இவ்வணியில் வழமையாக கோல்கள் எடுப்பவராக 2016–17 பருவத்தில் பதினேழு ஆண்டுகளில் முதல்முறையாக மொனாக்கோ அணி வெற்றிபெற உதவினார். அடுத்த பருவத்தில் பாரிசு செயின்ட்-செர்மைன் கழகத்திற்கு கடனாக வழங்கப்பட்டு பின்னர் பருவம் முடிந்த பிறகு நிரந்தரமாக எடுத்துக்கொள்ள €180 மில்லியனுக்குப் பேசப்பட்டுள்ளார். இதனால் மிகவும் விலைமதிப்புள்ள இளைஞராகவும் இரண்டாவது மிகவும் விலைபேசப்பட்ட வீரராகவும் விளங்குகிறார்.
மேற்கோள்கள்
பகுப்பு:பிரான்சியக் கால்பந்தாட்ட வீரர்கள் பகுப்பு:1998 பிறப்புகள் பகுப்பு:2018 உலகக்கோப்பை காற்பந்து வீரர்கள்
பி. லட்சுமி
'''பி. லட்சுமி' ( 		P. Lakshmi'') ஒரு இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார்.இவர்  அனைத்திந்திய திராவிட முன்னேற்றக் கழகதை சேர்த்தவர். இவர் அதிமுக (ஜெ) அணி வேட்பாளராக, 1989 தேர்தலில் வால்பாறை தொகுதியில் இருந்து , தமிழ்நாட்டின் சட்டமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:தமிழக அரசியல்வாதிகள் பகுப்பு:இந்திய அரசியல்வாதிகள்
மேலமடை
மேலமடை (ஆங்கிலம்:Melamadai), இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டத்தில் இருந்த ஒரு பேரூராட்சி ஆகும். 2012-ஆம் ஆண்டில் மேலமடை மதுரை மாநகராட்சியுடன் 30-ஆவது வார்டு ஆகச் சேர்க்கப்பட்டது.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 28,885 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். மேலமடை மக்களின் சராசரி கல்வியறிவு 78% ஆகும், இதில் ஆண்களின் கல்வியறிவு 82%,  பெண்களின் கல்வியறிவு 74% ஆகும். இது இந்திய தேசிய சராசரி கல்வியறிவான 59.5% விட கூடியதே. மேலமடை மக்கள் தொகையில் 10% ஆறு வயதுக்குட்பட்டோர் ஆவார்கள்.
ஆதாரங்கள்
பகுப்பு:மதுரை பகுப்பு:மதுரை மாநகராட்சிப் பகுதிகள்
அடல் சேது
அடல் சேது (Atal Setu) இந்தியாவின் பஞ்சாப் மாநிலத்திலுள்ள பதான்கோட் நகரத்திற்கு அருகில் அமைந்திருக்கும் ஒரு பாலமாகும். ராவி ஆற்றின் மேல் 592 மீட்டர் நீளம் கொண்டு கம்பி வடம் தாங்கும் வகை பாலமாக இது கட்டப்பட்டுள்ளது. 2015 ஆம் ஆண்டு டிசம்பர் மாதம் 24 அன்று முன்னாள் பாதுகாப்பு மந்திரி மனோகர் பாரிக்கர் பாலத்தை திறந்து வைத்தார். பதான்கோட் மாவட்டத்திலுள்ள துனேரா கிராமத்தில் தொடங்கும் அடல் பாலம் பசோலி சாலை வரை நீண்டுள்ளது. இந்தியாவின் பஞ்சாப், சம்மு-காசுமீர் மற்றும் இமாச்சல பிரதேசம் ஆகிய மூன்று மாநிலங்களிடையேயான இணைப்பை இப்பாலம் வழங்குகிறது. வட இந்தியாவில் முதன்முதலில் கட்டப்பட்ட கம்பிவடம் தாங்கும் பாலம் என்ற சிறப்பு இப்பாலத்திற்கு உண்டு. இந்த வகை பாலங்கள் வரிசையில் நாட்டின் நான்காவது பாலம் என்ற சிறப்பும் அடல் சேது பாலத்திற்கு உண்டு.இதுபோன்ற மற்ற மூன்று பாலங்கள் மும்பை (பாந்த்ரா-வொர்லி சீலிங்கு), அலகாபாத் (நைனி) மற்றும் கொல்கத்தா (ஊக்ளி) ஆகிய இடங்களில் உள்ளன.
புது தில்லி இந்திய தொழில்நுட்ப நிறுவனம் அடல் பாலத்தின் வடிவமைப்பிற்கு ஒப்புதல் அளித்தது. 2011ஆம் ஆண்டு மே மாதம் தேசிய முற்போக்கு கூட்டணியின் தலைவர் சோனியா காந்தி பாலத்திற்கு அடிக்கல் நாட்டினார். கனடாவைச் சேர்ந்த ஆலோசகர் மெகல்கன்னி ஆலோசனை சேவை நிறுவனம் பாலத்தை வடிவமைத்தது. போக்குவரத்து உட்கட்டமைப்பில் ஈட்டுபட்டு வந்த பொறியியல் மற்றும் கட்டுமான நிறுவனங்களான இந்தியாவின் எல்லை சாலைகள் நிறுவனம், இர்க்கொன் பன்னாட்டு நிறுவனம், எசு.பி.சிங்ளா கட்டுமான நிறுவனங்கள் பாலத்தின் கட்டுமான பணிகளை மேற்கொண்டன. முன்னாள் பிரதமர் அடல் பிகாரி வாச்பாயின் பெயரை நினைவூட்டும் விதமாக பாலத்திற்கு அடல் சேது என்று பெயரிடப்பட்டது. வாச்பாயின் பிறந்தநாளுக்கு ஒரு நாள் முன்னதாக அடல் பாலம் தேசத்திற்காக அர்ப்பணிக்கப்பட்டது.
மேற்கோள்கள்
.
பகுப்பு:இந்திய பஞ்சாபில் போக்குவரத்து பகுப்பு:இந்தியப் பாலங்கள்
சேலம் அழகிரி பெருமாள் கோயில்
சேலம் அழகிரி பெருமாள் கோயில் தமிழ்நாட்டில் சேலம் மாவட்டம், சேலம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அழகிரிநாதப்பெருமாள் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் பாஞ்சராத்திர முறைப்படி ஒருகாலப் பூசை நடக்கின்றது. மார்கழி மாதம் ஏகாதசி முக்கிய திருவிழாவாக நடைபெறுகிறது. புரட்டாசி மாதம் பிரதி வாரம் 5 சனிக்கிழமைகள் திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பிலிப் ஹட்சின்சன்
பிளிப் ஹட்சின்சன் (Philip Hutchinson, பிறப்பு: சனவரி 25 1862, இறப்பு: செப்டம்பர் 20 1925), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், இரண்டு முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1889 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1862 பிறப்புகள் பகுப்பு:1925 இறப்புகள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
சதாம் தீவுகள்
சதாம் தீவுகள் (Chatham Islands) பசிபிக் பெருங்கடலில் நியூசிலாந்து] பெருநிலப்பரப்பில் இருந்து 680 கிமீ தென்கிழக்கே அமைந்துள்ள ஒரு தீவுக்கூட்டம் ஆகும். இது 40கிமீ சுற்றுவட்டத்தில் கிட்டத்தட்ட 10 தீவுகளைக் கொண்டுள்ளது. இவற்றில் சதாம் தீவு மிகப் பெரியதாகும். அதற்கடுத்த பெரிய தீவு பிட் தீவு ஆகும்.
உள்ளூர் மொரியோரி மொழியில் இத்தீவுக்கூட்டம் "ரெக்கோகு" (Rekohu, தெளிவற்ற சூரியன்) எனவும், மாவோரி மொழியில் "வரெக்கோரி" (Wharekauri) எனவும் அழைக்கப்படுகிறது. இது 1842 ஆம் ஆண்டு முதல் அதிகாரபூர்வமாக நியூசிலாந்தின் ஒரு பகுதியாக உள்ளது.
புவியியல்
இத்தீவுகள் நியூசிலாந்தின் கிறைஸ்ட்சேர்ச் நகரில் இருந்து கிட்டத்தட்ட 800 கிமீ தூரத்தில் அமைந்துள்ளது. இவற்றின் மொத்தப் பரப்பளவு 966 சதுர கி.மீட்டர்கள்கள் (373 சதுர மைல்) ஆகும்.
இத் தீவுகள் சிலவற்றில் வேளாண்மை செய்வதற்காக ஒரு தடவை காடுகள் அழிக்கப்பட்டன. இவை இப்போது சதாம் தீவுகளுக்குத் தனித்துவமான தாவர, விலங்கினங்களைக் காப்பதற்கான காப்பகங்கள் ஆக்கப்பட்டுள்ளன.
சதாம் தீவுகளின் நேரம்
புதிய நாள் தொடங்குவதாகக் கருதப்படும் பன்னாட்டு நாள் கோடு சதாம் தீவுகளுக்குக் கிழக்கே அமைந்துள்ளது. ஆனாலும் இத்தீவுகள் 180° நிலநிரைக்கோட்டுக்குக் கிழக்கில் அமைந்துள்ளது. இதனால் சதாம் தீவின் நேரம் (பகலஒளி சேமிப்பு நேரம் உட்பட நியூசிலாந்து நேரத்தை விட 45 நிமிடங்கள் முந்தியது ஆகும்.
சூழ்நிலையியலும் உயிரியல் பல்வகைமையும்
தீவின் பெரும்பகுதி பன்னங்களினாலும், மேய்ச்சல் புல்வெளிகளினாலும் மூடப்பட்டுள்ளது. சில காட்டுப் பகுதிகளும் உள்ளன. காற்றின் எதிர்த்திசையில் கிடைமட்டமாகக் கிளைகளைக் கொண்ட "மாக்குரோகார்ப்பா" என்னும் மரங்கள் குறிப்பிடத்தக்கவை. தீவுகள் பெரும்பாலும் மலைப் பாங்கானவை. பிட் தீவு, சதாம் தீவிலும் கூடிய மலைப்பாங்கானது. மிகவும் உயர்ந்த பகுதி (299 மீட்டர்) முதன்மைத்தீவின் தென் முனைக்கு அண்மையில் அமைந்துள்ளது. ரெக்கோஹு கூட்டத்தைச் சேர்ந்த முதன்மைத் தீவு, பல ஏரிகளையும், குடாக்களையும் கொண்டு அமைந்துள்ளது. தே வாங்கா குடா இவற்றுள் குறிப்பிடத்தக்கது. சதாமில் உள்ள ஏனைய ஏரிகளுள் ஹூரோ, ரங்கித்தாகி என்பன அடங்கும். ரேக்கோகுவில் தே அவைனங்கா, தூக்கு (Tuku) போன்ற சிற்றாறுகளும் உள்ளன.
இத் தீவுகள் இடத்துக்குரிய பறவைகள் பலவற்றின் இருப்பிடமாக உள்ளன. இவற்றுள் மஜென்டா பெட்ரல் (Magenta Petrel), கரும் ராபின் என்பவை குறிப்பிடத்தக்கவை. இவ்விரு இனங்களும் முன்னர் அழியும் நிலையில் இருந்து பின்னர் காப்பு நடவடிக்கைகள் மூலம் அழியாமல் காப்பாற்றப்பட்டவை.
வெளி இணைப்புகள்
பகுப்பு:நியூசிலாந்தின் தீவுகள்
ஏ. தெய்வநாயகம்
'''ஏ. தெய்வநாயகம்' (A. Deivanayagam'') என்பவர் இந்திய அரசியல்வாதி மற்றும் தமிழக சட்டப்பேரவையின் முன்னாள் உறுப்பினர் ஆவார். இவர் தமிழ்நாடு சட்டமன்றத்திற்கு இந்திய தேசிய காங்கிரசு வேட்பாளராக மதுரை மத்தி சட்டமன்றத் தொகுதியிலிருந்து 1984 ஆம் ஆண்டு நடைபெற்ற சட்டமன்றத் தேர்தலிலும், 1991ஆம் ஆண்டு நடைபெற்ற தேர்தல்களிலும் தமிழ் மாநில காங்கிரசு வேட்பாளராக 1996 சட்டமன்றத்தேர்தலில் போட்டியிட்டு வெற்றிபெற்றார்.
மேற்கோள்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள் பகுப்பு:தமிழ் மாநில காங்கிரசு அரசியல்வாதிகள் பகுப்பு:வாழும் நபர்கள் பகுப்பு:8 ஆவது தமிழ்நாடு சட்டமன்ற உறுப்பினர்கள் பகுப்பு:10 ஆவது தமிழ்நாடு சட்டமன்ற உறுப்பினர்கள்
ரிப்பன் கட்டடம்
ரிப்பன் கட்டடம் (Ripon Building) தமிழ்நாடு, சென்னை மாநகராட்சியின் தலைமை இடம் ஆகும். இது கோதிக், அயனிய, மற்றும் கொறிந்திய ஆகிய மூன்று முக்கிய கட்டடக் கலை ஒழுங்கு முறைகளில் கட்டப்பட்ட கட்டடங்களில் ஒன்றாகக் கருதப்படுகிறது.
வரலாறு‍
இந்தோ சரசனிக் பாணியில், ரூ. 7.5 லட்சம் செலவில், 132 அடி கொண்ட மைய கோபுரத்துடன், 252 அடி நீளம், 126 அடி அகலத்தில் மிக பிரம்மாண்டமாக கட்டப்பட்ட இக்கட்டடத்துக்கு உள்ளாட்சி நிர்வாகத்தில் பல சீரமைப்புகளை செய்த லார்ட் ரிப்பனின் பெயர் சூட்டப்பட்டு, 1913- ம் ஆண்டு நவம்பர் 26-ம் தேதி திறக்கப்பட்டது.
வெள்ளை நிறத்தில் அமைந்த இக்கட்டடம் சென்னை சென்ட்ரல் தொடருந்து நிலையத்திற்கு அருகில் அமைந்துள்ளது. லோகநாத முதலியார் என்பவரால் இந்திய ரூபாய் 750,000 செலவில் இது கட்டப்பட்டது. பிரித்தானிய இந்தியாவின் ஆளுநர் ரிப்பன் பிரபுவின் நினைவாக இக்கட்டடத்துக்கு ரிப்பன் கட்டடம் எனப் பெயரிடப்பட்டது. 1909, டிசம்பர் 12 இல் இதற்கான அடிக்கல் நாட்டப்பட்டு 1913 ஆம் ஆண்டில் கட்டி முடிக்கப்பட்டது.
வெளி இணைப்புகள்
பகுப்பு:சென்னைக் கட்டிடங்கள் பகுப்பு:சென்னையின் பாரம்பரியக் கட்டடங்கள்
காஞ்சிபுரம் வீரராகவேசுவரர் கோயில்
காஞ்சிபுரம் வீரராகவேசுவரர் கோயில் (வீரராகவேசம் லட்சுமணேசம்) என்று அறியப்படும் இக்கோயில், காஞ்சிபுரத்திலுள்ள சிவன் கோயில்களில் ஒன்றாகும். மேலும், இலக்குமணன் வழிபட்ட லிங்கமும் இராமபிரான் வழிபட்ட லிங்கமும் அருகருகே உள்ள இத்தல குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது.
தல வரலாறு
சீதாபிராட்டியைப் பிரிந்திருந்த இராபிரான், அகத்தியமுனிவரின் அறிவுரைப்படி, காஞ்சிக்கு வந்து "வீரராகவேசர்" என்ற பெயரில் சிவலிங்கம் பிரதிட்டை செய்து வழிபட்டார். இறைவன் காட்சி தந்து, இராமபிரானுக்கு பாசுபதம், பிரமாத்திரம், நாராயணாத்திரம் முதலிய படைக்கலங்களையும், வலிமையையும் தந்தருளி பகைவரை வென்று சீதையை மீட்க அருள்புரிந்தார் என்பது தல வரலாறாகும்.
தல விளக்கம்
பிரானார், வெளிநின்று வீரம் வேண்டினை ஆகலின் வீரராகவன் என்னும் பெயரொடும் விளங்குக’ எனவும், பாசுபதப்படையை வழங்கித் தேவர் பிறரைக்கொண்டு அவரவர் படைகளை வழங்குவித்து இலக்குவனொடும் சுக்கிரிவன் முதலாம் படைத் தலைவனொடும் இலங்கை புகுந்து இராவணனை அவன் சுற்றத்தோடும் அழித்துச் சீதையை மீட்டுக் கொண்டுபோய் அயோத்தியை அடைந்து அரசு செய்க’ எனவும் அருள் புரிந்தனர்.
அகத்தியர் உணர்த்திய தத்துவங்களின் ஐயங்களை இராமனுக்குப் போக்கிய சிவபிரானார், இங்கு வணங்கினோர் பகைவரை வென்று வாழ்ந்து திருவருளை எய்துவர் என அருளி மறைந்தனர். இத்தலம் புத்தேரி தெருவிற்குத் தெற்கிலுள்ள வயலில் அமைந்துள்ளது..
அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் மேற்கு பகுதியான பெரிய காஞ்சிபுரம் எனப்படும் சிவ காஞ்சியின் புத்தேரி தெருவின் தென்திசை வயல்வெளியில் இக்கோயில் அமைந்துள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து மேற்கில் 1 கிலோமீட்டர் தொலைவில் காஞ்சிபுரம் கைலாசநாதர் கோயில் செல்லும் சாலையில் இக்கோயில் தாபிக்கப்பட்டுள்ளது.
புற இணைப்புகள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
அனுக்கூர் வரதராஜப்பெருமாள் கோயில்
அனுக்கூர் வரதராஜபெருமாள் கோயில் தமிழ்நாட்டில் பெரம்பலூர் மாவட்டம், அனுக்கூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:பெரம்பலூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தரவால் மொழி
தரவால் (Tharawal) என்பது ஆஸ்திரேலியப் பழங்குடியினரின் ஒரு மொழி ஆகும்.
வகைகள்
தெற்கு நியூ சவுத் வேல்ஸ் பிரிவு தெற்குக் கரை பிரிவு
வெளி இணைப்புகள்
பகுப்பு:ஆஸ்திரேலிய மொழிகள்
அசோக் மேத்தா
அசோக் மேத்தா (24 அக்டோபர் 1911 பாவ்நகர் - 1984) என்பவர் இந்திய விடுதலைப் போராட்ட வீரர் மற்றும் சோசலிச அரசியல்வாதி ஆவார். இவர் இந்திய தேசிய காங்கிரசின் ஒரு சோசலிச பிரிவான காங்கிரஸ் சோசலிச கட்சியை உருவாக்க உதவினார். மேலும் இவர் பம்பாய் நகரத்தின் அரசியலிலும் நிர்வாகத்திலும் மிகுதியான ஆர்வமிக்கவராக இருந்தார்.
ஆரம்ப வாழ்க்கை
அசோக் மேத்தா 1911 அக்டோபர் 24 ம் நாள் குசராத்தி எழுத்தாளரான ரஞ்சித்ராம் மேத்தாவுக்கு மகனாக பாவ்நகரில் பிறந்தார். இவர் அகமதாபாத் மற்றும் சோலாப்பூர் போன்ற ஊர்களில் தனது துவக்கக் கல்வியை முடித்தார். பின்னர் இவர் 1931 இல் பம்பாய் பல்கலைக்கழகத்தில் பட்டம் பெற்றார், அங்கு இவருக்கு சுதேசி இயக்கத்தின் அறிமுகம் ஏற்பட்டது.
பணிகள்
1932 இல் ஒத்துழையாமை இயக்கத்தில் கலந்துகொண்டதற்காக இவர் சிறையில் அடைக்கப்பட்டார். 1942 ஆம் ஆண்டு வெள்ளையனே வெளியேறு இயக்கத்தில் மேத்தா தீவிரமாக ஈடுபட்டு கைது செய்யப்பட்டார். இதுபோன்ற இவரது செயல்பாடுகளால் இவருக்கு ஐந்து முறை கடுஞ் சிறைதண்டனை விதிக்கப்பட்டது.
இந்தியாவின் சுதந்திரத்திற்குப் பிறகு, இவர் பம்பாயில் தொழிற்சங்கங்களை ஒழுங்கமைப்பதில் ஈடுபட்டார். மேலும் இவர் ஐ.என்.டி.யூசி தொழிற் சங்கத்தின் நிறுவனர்களில் ஒருவராவார்.
1946 முதல் 1947 வரை பம்பாய் நகரின் மேயராக பணியாற்றினார். 1950 களின் துவக்கத்தில் தீவிர அரசியலில் இருந்து ஓய்வுபெற்ற மேத்தா, இந்திய விடுதலைப் போராட்டத்தில் தனது அனுபவங்களையும், சோசலிச சீர்திருத்தங்களின் முக்கியத்துவத்தைக் குறித்தும் பல நூல்களை எழுதினார். 1950 இல், இவர் சோசலிச கட்சியின் எட்டாவது அமர்வின் தலைவராக தேர்ந்தெடுக்கப்பட்டார்.
அசோக் மேத்தா சோசலிச கட்சியின் நிறுவனர் உறுப்பினர் ஆவார். 1952 செப்டம்பரில், கிசான் மஸ்தூர் பிரஜா கட்சி ஆகியவை இணைந்து பிரஜா சோசலிச கட்சியாக (PSP) உருவானது. இந்த இணைப்பில் முதன்மையான பாத்திரத்தை ராம் மனோகர் லோகியா மற்றும் மேத்தா ஆகியோர் வகித்தனர். அசோக மேத்தா புதிய கட்சியின் பொதுச் செயலாளராக ஆனார். இவர் 1959-1963 ஆண்டு காலகட்டத்தில் பிரஜா சோசலிசக் கட்சியின் தலைவராக இருந்தார்.
பயன்பாட்டுப் பொருளாதார ஆய்வுக்கான தேசிய பேரவை (என்சிஏஇஆர்) என்ற உயர் ஆய்வு மையத்தை தில்லியில் நிறுவினார். இது இந்தியாவில் பொருளாதாரக் கொள்கைகளை வகுப்பதற்காக உருவான முதல் சுதந்திர அமைப்பாக இது 1956இல் நிறுவப்பட்டது. இவர் 1963 இல், மத்திய திட்டக் குழுவின் துணைத் தலைவராக பணியாற்றினார். 1964 இல் மத்திய அமைச்சராகவும் பதவி வகித்துள்ளார். பிராஜா சோசலிச கட்சியிலிருந்து வெளியேற்றப்பட்ட பின்னர் இவர் 1964 இல் இந்திய தேசிய காங்கிரசில் சேர்ந்தார். 1969 இல் காங்கிரசானது காங்கிரஸ் (இ) என்றும் ஸ்தபன காங்கிரஸ் என இரண்டாக பிளவு பட்டபோது இந்திரா காந்திக்கு எதிரான பிரிவான ஸ்தாபனா காங்கிரசில் தங்கிவிட்டார்.
இவர் 1954-1957 மற்றும் 1957-1962 காலகட்டத்தில் முதலாவது மற்றும் இரண்டாவது மக்களவை உறுப்பினராக தேர்ந்தெடுக்கப்பட்டார். பின்னர் நான்காவது மக்களவைக்கு 1967-1971 காலகட்டத்தில் பண்டாராவில் தொகுதியில் இருந்து மக்களவைக்குத் தேர்ந்தெடுக்கப்பட்டார். 3 ஏப்ரல் 1966 முதல் 26 பிப்ரவரி 1967 வரை மாநிலங்களவை உறுப்பினராக இருந்தார்.
1975 ஆம் ஆண்டு சூன் 26 ஆம் நாள் நெருக்கடி நிலையின் போது கைது செய்யப்பட்ட இவர், அரியானாவின் ரோக்தாக் சிறையில் அடைக்கப்பட்டார்.
பஞ்சாயத்து ராஜ் குறித்து ஆராய்ந்து அரசுக்குப் பரிந்துரைக்க 1977இல் ஜனதா அரசு அமைத்த குழுவின் தலைவராக அசோக் மேத்தா  இருந்தார்.
1984 இல் அவர் இறந்தார்.
முக்கிய படைப்புகள்
பின்வரும் குறிப்பிடத்தக்க நூல்களை எழுதியுள்ளார்:
மேற்கோள்கள்
பகுப்பு:இந்திய ஆங்கில எழுத்தாளர்கள் பகுப்பு:4வது மக்களவை உறுப்பினர்கள் பகுப்பு:1ஆவது மக்களவை உறுப்பினர்கள் பகுப்பு:1984 இறப்புகள் பகுப்பு:1911 பிறப்புகள் பகுப்பு:பாவ்நகர் மாவட்ட நபர்கள்
நொதிமானி
நொதிமானி (zymoscope, zymometer அல்லது zymosimeter) என்பது ஒரு குறிப்பிட்ட அளவு சர்க்கரையில் இருந்து உற்பத்தியாகும் கரியமில வாயுவின் (CO2) அளவை அளவிடுவதன் மூலம் நொதி அல்லது நுரைமத்தின் நொதித்தல் செயல்திறமையை தீர்மானிக்க பயன்படும் கருவி ஆகும். zymo எனும் பண்டைய கிரேக்கச் சொல்லில் இருந்து, "புளிக்க வை” எனும் அர்த்தம் தரும்.
மேற்கோள்கள்
பகுப்பு:அளவிடும் கருவிகள் பகுப்பு:துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
ஸ்டீவன் டீன் (துடுப்பாட்டக்காரர், பிறப்பு 1960)
ஸ்டீவன் டீன் (துடுப்பாட்டக்காரர், பிறப்பு 1960)   Steven Dean , பிறப்பு: நவம்பர் 16 1960, இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளிலும், 49 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1994-2000 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஸ்டீவன் டீன் (துடுப்பாட்டக்காரர், பிறப்பு 1960) - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 31 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1960 பிறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:வார்விக்சையர் துடுப்பாட்டக்காரர்கள் பகுப்பு:வாழும் நபர்கள்
தொல்பொருட்கள்
தொல்பொருட்கள் அல்லது பழங்கால பொருட்கள், குறிப்பாக மத்தியதரைக் கடல் பகுதி நாகரிகங்களான பண்டைய எகிப்து, பண்டைய அண்மை கிழக்கு, பண்டைக் கிரேக்கம் மற்ற்லும் பண்டைய ரோம் பண்பாடுகளின் பாரம்பரியப் தொல்பொருட்கள், கற்காலங்களின் கலைப்பொருட்கள், ஆசியா மற்றும் பிற இடங்களின் நாகரிகங்களின் கலைப்பொருட்களும் இச்சொல்லால் குறிப்பிடலாம். பண்டைய கலைப்பொருட்களுக்கு அதிக மதிப்பைக் கொடுக்கும் தொல்பொருட்கள் இந்தியா, சீனா, மெசொ அமெரிக்காவிலும் காணப்படுகிறது. பழங்காலப் பொருட்களைப் படிக்கும் நபரை, அவற்றை சேகரிப்பதற்கு மாறாக, பெரும்பாலும் பழங்காலக்காரர் என்று அழைக்கப்படுகிறார்.
வரையறை
பழங்கால பொருட்கள் என்ற சொல்லின் வரையறை எப்போதும் துல்லியமாக இருந்ததில்லை. மேலும் அருங்காட்சியகம், "தொல்பொருட்கள் துறைகள்" போன்ற நிறுவன வரையறைகள் பெரும்பாலும் பிந்தைய காலங்களை உள்ளடக்கியது. ஆனால் சாதாரண பயன்பாட்டில் கோதிக் கலைப் பொருட்கள் 1700 ஆம் ஆண்டில் அவை பழங்காலப் பொருட்களாக விவரிக்கப்படாது. இருப்பினும் 1513 ஆம் ஆண்டு ஆங்கிலத்தில் இந்த வார்த்தை முதன்முதலில் கண்டுபிடிக்கப்பட்டதிலிருந்து பழங்காலப் பொருட்களுக்கான வரையறுக்கப்பட்ட நாள் பின்வாங்குகிறது. கலை அல்லாத கலைப்பொருட்கள் முந்தைய காலங்களை விட இப்போது பழங்கால பொருட்கள் என்று அழைக்கப்படுவது குறைவு. ஃபிரான்சிஸ் பேகன் 1605 இல் கீழ்கண்டவாறு எழுதினார்: "பழங்காலப் பொருட்கள் வரலாறு சிதைக்கப்பட்டவை, அல்லது காலத்தின் கப்பல் விபத்திலிருந்து சாதாரணமாகத் தப்பிய வரலாற்றின் சில எச்சங்கள்".
கலை வர்த்தகம் இந்த சொல்லின் நவீன பயன்பாட்டை பிரதிபலிக்கிறது; கிறிஸ்டியின் "தொல்பொருட்கள் துறை", "நாகரிகத்தின் விடியலில் இருந்து இருண்ட காலம் வரை, மேற்கு ஐரோப்பாவில் இருந்து காஸ்பியன் கடல் வரை, எகிப்து, கிரீஸ், ரோம் மற்றும் பண்டைய அண்மை கிழக்கின் பண்பாடுகளைத் தழுவிய பொருள்களை உள்ளடக்கியது.  போன்ஹாம்ஸ் இதே போன்ற ஒன்றைப் பயன்படுத்துகின்றனர். பழங்காலப் பொருட்களின் வரையறை: "... கிமு 4000 முதல் கிபி 12ஆம் நூற்றாண்டு வரை. புவியியல் ரீதியாக அவை பண்டைய எகிப்து, பண்டைய அண்மை கிழக்கு மற்றும் ஐரோப்பாவிலிருந்து தோன்றியவை. தொல்பொருளின் அதிகாரப் பூர்வமான காலம் குறித்து கலை, வரலாற்றின் துல்லியமான பிரிவுகளுடன் அக்கறை கொள்ளவில்லை. அவர்கள் பாதுகாக்க விரும்பும் அனைத்து வரலாற்று காலங்களுக்கும் இந்த வார்த்தையைப் பயன்படுத்துகின்றனர்.
இந்த துல்லியமின்மையின் காரணமாக, முறையான கல்வி விவாதத்தில் இந்த சொல் அதிகம் பயன்படுத்தப்படுவதில்லை. இருப்பினும், இதையும் மற்ற விதிமுறைகளையும் தரப்படுத்துவதற்கான சமீபத்திய முயற்சி மேற்கொள்ளப்பட்டது. பெரும்பாலானவை, ஆனால் அனைத்தும் அல்ல, தொல்பொருள் ஆய்வுகளால் மீட்கப்பட்டுள்ளன. தொல்பொருள் ஆராய்ச்சியின் விளைவாக பொதுவாகக் கண்டுபிடிக்கப்படாத, ஏறக்குறைய முந்நூறு ஆண்டுகள் பழமையான, பொதுவாக மிகக் குறைவான பொருட்களை உள்ளடக்கிய பழங்காலப் பொருட்களுடன் ஒன்றுடன் ஒன்று இல்லை அல்லது ஒன்றும் இல்லை.
மேற்கோள்கள்
பகுப்பு:தொல்பொருட்கள்
ஊத்துமலை ஊராட்சி
ஊத்துமலை ஊராட்சி (Uthumalai Gram Panchayat), தமிழ்நாட்டின் தென்காசி மாவட்டத்தில் உள்ள ஆலங்குளம் ஊராட்சி ஒன்றியத்தில் அமைந்துள்ளது. இந்த ஊராட்சி, தென்காசி சட்டமன்றத் தொகுதிக்கும் தென்காசி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தென்காசி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
யுகபுருஷ் (நாடகம்)
யுகபுருஷ்: மகாத்மாவின் மகாத்மா (Yugpurush: Mahatma Na Mahatma) என்பது ஜெயின தத்துவவாதியான ஸ்ரீமத் ராஜ்சந்திரஜி மற்றும் இந்திய சுதந்திர போராட்டத் தலைவரான மகாத்மா காந்தி ஆகியோருக்கு இடையிலான உறவை அடிப்படையாகக் கொண்ட 2016 ஆண்டைய குஜராத்தி நாடாகமாகும். இந்த நாடகம் காந்தியின் ஆன்மீக பயணத்தை விவரிக்கிறது. இதை உத்தம் காடா எழுதி, ராஜேஷ் ஜோஷியால் இயக்கப்பட்டது. நாடகத்திற்கான இசை சச்சின் – ஜிகார் அமைத்துள்ளார். இது ஸ்ரீமத் ராஜ்சந்திர மிஷனால் தயாரிக்கப்பட்டது. இந்த நாடகம் இந்தி, மராத்தி, கன்னடம், பெங்காலி, ஆங்கிலம், தமிழ் உள்ளிட்ட ஏழு மொழிகளில் மொழிபெயர்க்கப்பட்டு நடத்தப்பட்டுள்ளது. சிறந்த நாடகத்துக்கான 2016 ஆண்டின்  16 வது வருடாந்திர டிரான்ஸ்மீடியா குஜராத்தி ஸ்கிரீன் மற்றும் மேடை விருதை வென்றது. 2017 சூலை வரை இந்த நாடகம் 733 காட்சிகளை நிறைவு செய்துள்ளது.
கதை
அகிம்சையை காந்தி தேர்ந்தெடுப்பதற்குக் காரணமாக இருந்தவர் ராஜ்சந்திரஜி. இவர்தான் காந்தியின் ஆன்மிக குரு. தர்மத்தை ஒருபோதும் தான் இழக்காமல் இருந்ததற்கு ராஜ்சந்திரஜியின் போதனைகள் எப்படி கைகொடுத்தன என்பதை காந்தியே சொல்லும் உத்தியைக் கொண்டதாக, நாடகம் உள்ளது.
பாரிஸ்டர் பட்டம் பெற்று நாடு திரும்பும் காந்தி, ராஜ்சந்திரஜியை முதன் முதலில் சந்திக்கிறார். அவரது சதாவதானி திறமையை அறிந்து, அவரை கடுமையாக பரிசோதனை செய்கிறார். ராஜ்ச்ந்திரஜி கேள்விப்பட்டே இருக்காத பல்வேறு கவிதைகளையும் சட்டவாக்கியங்களையும் காந்தி சொல்லச் சொல்ல ராய்சந்த் அவற்றை அப்படியே திருப்பிச் சொல்கிறார். அவர்களின் உரையாடல் மெல்ல ஆன்மீகத்தின் பக்கம் திரும்புகிறது. ராஜ்ச்ந்திரஜி சமண மதத்தின் அடிப்படைக் கருத்துக்களில் ஆழமான ஈடுபாடு கொண்டவர். ராஜ்ச்ந்திரஜியின் பேச்சு அவரை வசீகரித்ததுவிடுகிறது. அவரது கருத்துகள் காந்தியின் கடைசி காலம்வரை தொடர்ந்து வந்தன. ராஜ்சந்திரஜி – காந்தி இடையே நேரடியாக சில ஆண்டுகளும், கடிதப் போக்குவரத்து மூலமாக ஏறக்குறைய 10 ஆண்டுகளும் நட்பு நீடித்திருக்கிறது. காந்தி இவருக்கு சுமார் 200 கடிதங்களை எழுதியுள்ளார். இக்கடிதங்களுக்கு வரும் பதில்களைப் பொருத்தே காந்தியின் வாழ்க்கை அமைந்துள்ளது. இவர்களுக்கு இடையிலான நட்பின் ஆழத்தை நம் கண்முன் கொண்டுவருகிறது இந்த நாடகம்.
மேற்கோள்கள்
பகுப்பு:இந்திய நாடகங்கள் பகுப்பு:காந்தியம்
வேதிப் பொறியியல்
வேதிப் பொறியியல் (Chemical engineering) என்பது வேதிப்பொருட்களையும் ஆற்றலையும் திறனுடன் உற்பத்தி செய்யவும், நிலை மாற்றவும், கொண்டு செல்லவும் வேதியியல், பயன்பாட்டு இயற்பியல், உயிர் அறிவியல் (நுண்ணுயிரியல் மற்றும் உயிர் வேதியியல்), பயன்பாட்டு கணிதவியல் மற்றும் பொருளியல் ஆகிய துறைகளின் கோட்பாடுகளைப் பயன்படுத்திக் கொள்கின்ற ஒரு பொறியியல் துறையாகும். வேதிப்பொருள்கள், மூலப்பொருள்கள், வாழும் செல்கள், நுண்ணுயிர்கள் மற்றும் ஆற்றல் ஆகியனவற்றை பயனுள்ள பொருள்களாகவும் உற்பத்திப் பொருட்களாகவும்  மாற்றுவதற்குத் தேவையான  பெரிய அளவிலான செயல்முறைகளை ஓர் இரசாயனப் பொறியியலாளர் வடிவமைக்கிறார். பாதுகாப்பு மற்றும் அபாய மதிப்பீடு, செயல்முறை வடிவமைப்பு மற்றும் பகுப்பாய்வு, கட்டுப்பாட்டு பொறியியல், வேதிவினைப் பொறியியல், கட்டுமான விவரக்குறிப்பு மற்றும் செயல்பாட்டு அறிவுறுத்தல்கள் உட்பட  திட்ட வடிவமைப்பு மற்றும் செயல்பாட்டின் பல அம்சங்களில் வேதியியல் பொறியாளர்கள் ஈடுபடுகின்றனர்.
சொற்பிறப்பியல்
1996 ஆம் ஆண்டு பிரித்தானிய பத்திரிகை ஒன்றில் வெளிவந்த அறிவியல் கட்டுரையின் வரலாறு என்ற கட்டுரையில் யேம்சு  எஃப். டொன்னல்லி என்பவர் கந்தக அமிலத்தின் உற்பத்தியுடன் தொடர்புடைய வேதிப்பொறியியல் பற்றிய 1839 ஆம் ஆண்டு குறிப்பொன்றைக் கொடுத்துள்ளார். இருப்பினும் அதே பத்திரிகையில் சியார்ச்சு இ டேவிசு என்ற ஆங்கில ஆலோசகரருக்கு வேதிப்பொறியியல் என்ற சொல்லை உருவாக்கிய பெருமை சேர்ந்ததாகக் கூறப்படுகிறது. வேதிப்பொறியியலுக்கான ஒரு சங்கத்தை நிறுவவும் டேவிசு முயற்சி செய்தார். ஆனால் 1881 ஆம் ஆண்டில் அச்சங்கத்திற்கு வேதியியல் தொழிற்சாலைச் சங்கம் என்று பெயரிடப்பட்டது. இச்சங்கத்தின் முதலாவது செயலாளராக டேவிசு செயற்பட்டார். அமெரிக்க அறிவியல் வரலாற்றில் இச்சொல்லின் காலம் 1890 என ஓரு கலைக்களஞ்சியம் குறிப்பிடுகிறது. 1850 ஆம் ஆண்டுக்குப் பின்னர் இங்கிலாந்தில் இரசாயனத் தொழிலில் இயந்திர உபகரணங்களை பயன்படுத்துவதை விவரிக்கும் ஒரு பொதுச் சொல்லாக வேதிப்பொறியியல் என்ற சொல் பயன்படத்தொடங்கியது. இதன் தொடர்ச்சியாக பிரித்தானியா மற்றும் அமெரிக்காவில் 1910 களில் இருந்தே வேதிப் பொறியாளர் என்ற தொழிலாளர் பெயர் பொதுப் புழக்கத்தில் இருந்தது.
வரலாறு
வேதிப்பொறியியல் என்பது அலகுச் செயற்பாடுகளின் வளர்ச்சியில் உருவானது என்ற கருத்து  வேதிப் பொறியியல் துறை பின்பற்றும் ஓர் அடிப்படை கருத்து ஆகும்.அலகு நடவடிக்கைகள் என்ற தத்துவத்தை டேவிசு  கண்டுபிடித்தார் என்பதை  பெரும்பாலான ஆசிரியர்கள் ஒப்புக்கொள்கிறார்கள்.1887 ஆம் ஆண்டில் மான்செசுட்டர் பல்கலைக் கழகத்தின் ஒரு பிரிவான மான்செசுட்டர் தொழில்னுட்ப பள்ளியில்  அலகு நடவடிக்கைகள் குறித்த தொடர்ச்சியான  விரிவுரையை அவர் கொடுத்தார், இது வேதிப்பொறியியல் பற்றி ஆரம்பிக்கப்பட்ட ஒரு நிகழ்வாகும். டேவிசின் விரிவுரைகளுக்கு மூன்று ஆண்டுகளுக்கு முன்பு, என்றி எட்வர்ட் ஆம்சுட்ராங்க் என்பவர் இலண்டன் நகரத்தில்  வேதிப் பொறியியலில் ஒரு பட்டப் படிப்பை கற்பித்தார். ஆம்சுட்ராங்க்கின் இப்பட்டப் படிப்பு வெற்றி பெறவில்லை. ஏனெனில் இப்பிரிவில் பட்டம் பெற்றவர்களுக்கு உரிய வேலை கிடைக்கவில்லை. அக்காலத்தில் வேதியியல் பட்டதாரிகளுக்கும் இயந்திரப் பொறியிலாளர்களுக்கும் மட்டுமே அதிக தெவை இருந்தது. அமெரிக்காவின் மாசாசுசெட்சு தொழினுட்ப நிறுவனம், இங்க்கிலாந்தின் மான்செசுட்டரில் உள்ள ஓவன் கல்லூரி, இலண்டன் பல்கலைக்கழகக் கல்லூரி ஆகிய இடங்களில் நடத்தப்பட்ட வெதிப்பொறியியல் பட்டப்படிப்பும் இக்காரணத்தினால் பாதிக்கப்பட்டது
1888 ஆம் ஆண்டு முதல் அமெரிக்காவில் இலூயிசு எம் நார்ட்டான் வேதிப்பொறியியலைக் கற்பிக்கத் தொடங்கினார். இவருடைய பட்டப்படிப்பு சமகாலத்திய ஆர்ம்சுட்ராங்க்கின் பட்டப்படிப்புடன் ஒத்திருந்தது. அவசியமானதாகவும் இருந்தது. இவ்விரண்டு படிப்புகளுமே வேதியியல் மற்றும் பொறியியல் பாடங்களை இணைத்து உருவாக்கப்பட்டிருந்தன. பொறியாளர்கள் வெறும் பொறியாளர்கள் மட்டுமே என்றும் வேதியியலர்கள் வெறும் வேதியியலர்கள் மட்டுமே என்று சமாதானப்படுத்துவது பயிற்சியாளர்களுக்கு கடினமாக இருந்தது. வில்லியம் அல்ட்சு வாக்கர் 1905 ஆம் ஆண்டில் அலகுச் செயல்பாடுகள் பிரிவை இப்பட்டப்படிப்பு பாடத்திட்டத்தில் அறிமுகப்படுத்தினார்.
அறிமுகம்
இயற்பியல், வேதியியல், கணிதம் முதலியவற்றின் கருத்துகளைப் பயன்படுத்தி, நேரடியாகப் பயன்பாடற்ற மூலப்பொருள்களையோ அல்லது மூல வேதிப்பொருள்களையோ, முடிந்த வரையில் குறைந்த ஆற்றலைப் பயன்படுத்தி, விலைமதிப்புமிக்க, பயன்படுத்தக்கூடிய பொருள்களாக உருமாற்றுவது வேதிப்பொறியியலின் மூல நோக்கமாகும். இத்தோடு புதிய உத்திகள், புதிய தொழில்நுட்பஙகள், புதிய பொருள்கள் ஆகிவற்றைக் கண்டறிவதும் இத்துறையின் நோக்கத்தினுள் அடங்கும். முன்னது தொழில்முறைச் செயல்களை சார்ந்தது. பின்னது ஆராய்ச்சி மற்றும் வளர்ச்சியைச் சார்ந்தது. இத்துறையில் பணிபுரிவோரை வேதிப் பொறியாளர் என அழைப்பர்.
வேதிப் பொறியியல் பெரும்பாலும், பல்வேறு பொருள்களைப் பெரிய அளவில் உற்பத்தி செய்வதற்கான செயல்முறைகள், மற்றும் அதன் பராமரிப்பு போன்றவற்றோடு தொடர்புடையது. இதனுள் வேதிசார் தொழிற்சாலைகள் வடிமைத்தல் மற்றும் பராமரித்தல் ஆகியவையும் அடங்கும். வேதிப் பொறியியலின் இந்தப் பிரிவில் பணிபுரிபவரை செயல்முறைசார் பொறியாளர்(Process Engineer) என வேதிப்பொறியியல் துறையில் அழைப்பர். வணிகநோக்கில் ஒரு பொருளைப் பெரிய அளவில் உற்பத்தி செய்யும் போது அந்த பொருளைச் சார்ந்த வேதிவினைகளை மட்டுமல்லாது அதன் உற்பத்திக்குத் தேவையான ஆற்றல், மூலப்பொருள்களின் தன்மைகள், செயல்முறையின் செயல்திறன், அதற்கான செலவுகள் எனப் பல்முனைக்கூறுகளை ஆராய வேண்டும். இந்தச் செயலே வேதியியலையும் வேதிப் பொறியியலையும் வேறுபடுத்துகிறது. முன்னது ஆய்வுக்கூடத்தில் சிறிய அளவில் நடப்பது, பின்னது வணிகநோக்கில் தொழில்முறை சார்ந்து நடைபெறுவது.
பயன்பாடுகள்
வேதிப்பொறியியல் மிகப்பரந்த பயன்பாடுகளைக் கொண்டுள்ளது. காகிதம் (தாள்) தயாரித்தல், நீர் தூய்மைப்படுத்தல், பல விதமான வேதிப்பொருள்களை உற்பத்தி செய்தல், பீங்கான், சுடுமட் பொருள் (ceramic) தொடர்பான பொருள்களைத் தயாரித்தல், பெட்ரோலியம் தொடர்பான வேதியியல் தயாரிப்புகள், உழவார வேதிப்பொருள்கள், வேதிப்பொருள் உரங்கள், பூச்சிக்கொல்லிகள், வெடிமருந்துகள், வாசனைப் பொருள்கள் (நறுமணமிகள்), சுவைக்கூட்டும் பொருள்கள், நிறமூட்டிகள் (நிறமிகள்), மருந்துகள், நெகிழி தயாரித்தல் என மிகப்பல பயன்துறைகளைக் கூறலாம்.
அண்மைக்காலமாக, வேதிப் பொறியியலாளர்கள் உயிரித்தொழில்நுட்பம் சார்ந்த துறைகளிலும் பணி புரிகின்றனர். வேதிப் பொறியியலின் தாக்கம் உயிரித்தொழில்நுட்பத்திலும் காணப்படுகிறது. வேதிப் பொறியியலைச் சார்ந்து உயிர்வேதிப் பொறியியல் தற்காலத்தில் வேகமாக வளர்ந்து வரும் துறைகளுள் ஒன்றாக விளங்குகிறது.
பிரிவுகள்
வேதிப்பொறியியல் கீழ்க்கண்ட அடிப்படைத்துறைகளாக பிரிக்கப்பட்டுள்ளது
வெளி இணைப்புகள்
பகுப்பு:வேதிப் பொறியியல்
மேலமையூர்
மேலமையூர் (ஆங்கிலம்:Melamaiyur), இந்தியாவின் தமிழ்நாடு மாநிலத்தில் அமைந்துள்ள காஞ்சிபுரம் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 5155 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். மேலமையூர் மக்களின் சராசரி கல்வியறிவு 81% ஆகும், இதில் ஆண்களின் கல்வியறிவு 84%,  பெண்களின் கல்வியறிவு 78% ஆகும். இது இந்திய தேசிய சராசரி கல்வியறிவான 59.5% விட கூடியதே. மேலமையூர் மக்கள் தொகையில் 8% ஆறு வயதுக்குட்பட்டோர் ஆவார்கள்.
ஆதாரங்கள்
பகுப்பு: தமிழ்நாடு மாநிலத்திலுள்ள ஊர்களும் நகரங்களும்
பாலைவனச்சோலை
பாலைவனச்சோலை பாலைவனத்தில் உள்ள நீர் நிலையாகும். நிலத்தடி நீர், நிலகீழ் நதிகள், இயற்கையாய் ஏற்படும் நில அழுத்தத்தால் மேல் எழும்பும் போது பாலைவனச்சோலைகள் உருவாகின்றன. அல்லது அபூர்வமாக பெய்யும் சிறு மழையால் பாறையில் இருந்து கசியும் நீர் பாறைகளுக்கு இடையே தேங்கி நிலத்தடி நீர்மட்டத்தை உயரவைப்பதாலும் பாலைவனச்சோலைகள் உருவாகின்றன. எல்லா வகை நீர் நிலைகளும் புலம் பெயருகின்ற பறவைகள் தங்கள் இடப்பெயர்ச்சியின் போது இளைப்பாற பயன்படுத்துவதால் பறவைகளின் எச்சங்கள் ஊடாக வரும் விதைகள், நீர் நிலைகளின் அருகே சோலையாய் வளருவதால் பாலைவனச்சோலைகள் உருவாகின்றன.
பகுப்பு:நிலவியல் பகுப்பு:நீர்நிலைகள்
தீர்த் ராம்
இந்து மதம் மற்றும் சமூக சேவைகள் செய்து புகழ் பெற்றவர்களுள் ஒருவர் தீர்த்ராம். பஞ்சாபிலுள்ள முராரிவாலா கிராமத்தில் 22-10-1873ல் பிறந்த இவர் அத்வைத் அம்ரித் வர்சினி சபா எனும் அமைப்பை நிறுவி அதன் மூலம் சேவையாற்றினார். கணிதத்தில் பட்டம் பெற்ற இவர் சில காலம் லாகூரில் உள்ள கிறித்துவக் கல்லூரி ஒன்றில் கணிதப் பேராசிரியராகப் பணியாற்றினார். இவர் 1901-ல் துறவு மேற்கொண்ட பின்பு சன்யாசி ராம்தீர்த் என அழைக்கப்பட்டார்.
பகுப்பு:இந்துத் துறவிகள் பகுப்பு:இந்து சமயம் பகுப்பு:1873 பிறப்புகள் பகுப்பு:கணிதவியலாளர்கள்
வெப்ப வலயக் காடு
வெப்ப வலயக் காடு என்பது வெப்ப வலயங்கள் என்று அழைக்கப்படும் கடகக் கோட்டையும் மகரக்கோட்டையும் ஒட்டியுள்ள பகுதிகளில் உள்ள காடுகளைக் குறிக்கும். வெப்ப வலயக் காடுகளை வகைப்படுத்துவது கடினம். எனினும் உலகில் உள்ள காடுகளில் கிட்டத்தட்ட பாதி காடுகள் வெப்பவலயக் காடுகளே ஆகும்.
வெப்ப வலயக் காடுகள் என்பவை பசுமை மாறா மழைக்காடுகளும் ஈரப்பதமான காடுகள் என்று எண்ணப்பட்டாலும் உண்மையில் 60% காடுகளே மழைக்காடுகள் ஆகும். மீதமுள்ள காடுகள் மாங்குரோவ், வறண்ட காடுகள், சவான்னா முதலான பல்வேறு வகையான காடுகளாகும்.
அச்சுறுத்தல்
நிறைய காடுகள் உயிரியல் பல்வகைமை நிறைந்த பகுதிகளாக அடையாளப் படுத்தப்பட்டிருந்தாலும் அவற்றுள் பல காடுகள் இயற்கையாகவம் மனிதர்களாலும் பாதிக்கப்படுகின்றன. அனைத்து வெப்ப வலயக் காடுகளும் ஏதேனும் ஒரு வகையில் பாதிக்கப்பட்டுள்ளன.
போர்னியோவில் நடத்தப்பட்ட ஆய்வொன்று, 1978 க்கும் 2018 க்கும் இடையில் எவ்வாறு காடுகளின் அளவு போர்னியோத் தீவின் அளவில் 76%-இல் இருந்து 50%-ஆகக் குறைந்தது என்பதை விளக்குகிறது. இது பெரும்பாலும் தீயினாலும் விளைநிலப் பெருக்கத்தினாலும் நடைபெற்றதாகும்.
மேற்கோள்கள்
பகுப்பு:காடுகள்
தாய் மண்ணே வணக்கம் (நூல்)
தாய் மண்ணே வணக்கம் என்பது கோ. நம்மாழ்வார் எழுதிய கட்டுரைகளின் தொகுப்பு நூலாகும். இந்த புத்தகத்தின் மூன்றாம் பதிப்பு 2009ல் வெளிவந்துள்ளது.
கருத்துக்கள்
இந்த 127 பக்ககங்கள் கொண்ட புத்தகத்தில் அழிகின்ற காடுகள், அழிந்து வரும் நதிகள், பூச்சிக்கொல்லி,நிலவளம் மற்றும் மலைவளம் பற்றி நம்மாழ்வார் விரிவாக எழுதியுள்ளார். இதில் மொத்தம் 23 கட்டுரைகள் அமைந்துள்ளன. பல உச்ச நீதிமன்ற வழக்குகளையும், தேயிலைத் தோட்டங்களை கார்பரேட் நிறுவனங்கள் அபகரிப்பதைப் பற்றியும் எழுதியுள்ளார். டெஃறி அணை பற்றியும் அதனைச் சார்ந்த மக்கள் எவ்வாறு பாதிக்கப்படுவார்கள் என்பது பற்றியும் குறிப்பிடுகிறார்.
கடைசி பக்கத்தில் கே. பி. சசியின் பின்வரும் மேற்கோள்களுடன் முடிக்கிறார். மனித உடலில் 80 சதவிதம் தண்ணீர். உயிர் வாழ்க்கையின் அடிப்படை ஆதாரமே நஞ்சாகியுள்ளது. நம் எதிர் நிற்கும் கேள்வி என்ன? தண்ணீரின் தரம் எப்படி உள்ளது?
பகுப்பு:வேளாண்மையியல் தமிழ் நூல்கள் பகுப்பு:2009 தமிழ் நூல்கள் பகுப்பு:இந்தியத் தமிழ் நூல்கள் பகுப்பு:கோ. நம்மாழ்வார் நூல்கள்
2012
2012 (MMXII) கிரெகோரியன் நாட்காட்டியில் ஞாயிற்றுக்கிழமை துவங்கும் ஒரு நெட்டாண்டு ஆகும். இது பொது ஊழி, (CE) மற்றும் அனோ டொமினியில் (AD) 2012 ஆம் ஆண்டு. 3ம் ஆயிரவாண்டு, மற்றும் 21ம் நூற்றாண்டில் 12வது ஆண்டு, 2010களில் 3வது ஆண்டும் ஆகும்.
இவ்வாண்டு குறித்து ஆன்மீக தோற்றமாற்றம் முதல் திருவெளிப்பாடு வரை ஏராளமான நம்பிக்கைகள் உலவி வந்தன. இவற்றில் இடையமெரிக்கப் பண்பாட்டுப் பகுதியின் தொடர்ந்த நட்காட்டி முறையின் பல விளக்கங்கள் முக்கியமானவையாகும். ஆனாலும் திருவெளிப்பாடு பற்றிய விளக்கங்களை அறிவியலாளர்கள் ஆதாரமற்றவையாக மறுத்துள்ளனர்.
குறிப்புகள்
*
சல்போகொழுமியம்
சல்போகொழுமியங்கள் (Sulfolipids) என்பவை கந்தகமுள்ள வேதி வினைக்குழு கொழுமிய வகையாகும். சல்போகுயினோவோசில் டையசில்கிளிசரால் எனப்படும் சல்போகொழுமியம் புவியில் அதிக அளவில் காணப்படுகிறது. சல்போகுயினோவோசு மற்றும் டையசில்கிளிசராலின் கிளைகோசைடுகளால் இச்சேர்மம் ஆக்கப்பட்டுள்ளது. தாவரங்களில் கந்தகச் சுழற்சிக்கு சல்போகுயினோவோசில் டைகிளிசரைடுகள் முக்கியமான கூறுகளாக செயல்படுகின்றன. சல்பாடைடு மற்றும் செமினோகொழுமியம் உள்ளிட்டவை பிற முக்கியமான சல்பாடைடுகளாகும். இவை ஒவ்வொன்றும் சல்பேட்டு ஏறிய கிளைக்கோகொழுமியங்களாகும்.
மேற்கோள்கள்
பகுப்பு:சல்பேட்டுகள் பகுப்பு:கொழுமியங்கள்
சமத்துவ குமுகங்களின் கூட்டமைப்பு
சமத்துவ குமுகங்களின் கூட்டமைப்பு (Federation of Egalitarian Communities) என்பது சமத்துவ (egalitarian) திட்டக் குமுகங்களின் ஒரு கூட்டமைப்பு ஆகும். இதில் ஆறு திட்டக் குமுகங்கள் இனைந்துள்ளன.
வெளி இணைப்புகள்
பகுப்பு:திட்டக் குமுகங்கள்
வன்பரணர்
வன்பரணர் பாடல்கள்153
நற்றிணை 374, புறநானூறு 148, 149 , 150 , 152, 153, 155,255
சமகால அரசர்கள்
கண்டீரக்கோப் பெருநள்ளி (கண்டீர மலை அரசன்)
வல்வில் ஓரி (கொல்லிமலை அரசன்) (= ஆதன் ஓரி)
நற்றிணை 374
வினை முற்றி மீளும் தலைவன் வரும் வழியில் கண்டவர்களிடம் தன் மனையாளைப் பற்றி வினவுகிறான்.
நிகோபர் மரத் தவளை
பாலிபீடேட்சு இன்சுலாரிசு (Polypedates insularis) அல்லது நிகோபர் மரத் தவளை என்பது ராகோபோரிடே குடும்பத்தில் உள்ள ஒரு வகை தவளைச் சிற்றினம் ஆகும். இது இந்தியாவின் பெரிய நிக்கோபார் தீவில் மட்டுமே காணப்படும் அகணிய உயிரி ஆகும்.
கோலியனூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
வன்பரணர்
புறநானூறு 148 கண்டீரக் கோப்பெரு நள்ளி
அருவி கொட்டும் மலைநாட்டு அரசன் நள்ளி. அவனைப் பாடுபவர்களுக்கு அவன் யானைகளைப் பரிசிலாகத் தருவானாம். வன்பரணர் அவனைப் பாடும்போது பரிசில் பெறுவதற்காக அவன் செய்யாதனவற்றைப் பொய்யாகப் பாடமாட்டாராம்.
புறநானூறு 149 கண்டீரக் கோப்பெரு நள்ளி
நள்ளி வன்பரணரை அவரது குடும்பத்தோடு காப்பாற்றுவதால், அவரது குடும்பமே மாலையில் மருதப்பண் பாடுவதையும், காலையில் செவ்வழிப்பண் பாடுவதையும் மறந்துவிட்டதாம்.
புறநானூறு 150 கண்டீரக் கோப்பெரு நள்ளி
இவன் வேட்டுவக் குலத்தைச் சார்ந்தவன்.தோட்டி நளிமலை நாடன் என்று போற்றப்படும் அரசன் நள்ளி. தோட்டி இப்போது தொட்டபெட்டா என்னும் பெயர் பூண்டு விளங்குகிறது. இவன் வல்வில் வேட்டுவன் என்று போற்றப்படுகிறான்.
நள்ளி தன்னை எப்படிப் பேணினான் என்பதை இப்பாடலில் புலவர் குறிப்பிடுகிறார். குளிரில் நடுங்கும் பருந்தின் சிறகு போல அவரது ஆடை கிழிந்திருந்ததாம். தன்னை அறியாமல் கால் போன வழியில் தனக்குத் தெரியாத வேறொரு நாட்டுக்கு அவர் வந்துவிட்டாராம். வழியில் ஒருவன் இவரது உடல் வருத்தத்தையும், உள்ள உலைவையும் கண்டானாம். அவன் மானை வேட்டையாடிக் குருதி படிந்த கழல் அணிந்திருந்தானாம். தலையில் திருமணி முடி அணிந்திருந்தானாம். அதனால் ஒரு செல்வத் தோன்றல் போல் காணப்பட்டானாம். அவனைப் பார்த்ததும் புலவர் அவனைத் தொழுது எழுந்தாராம். அவனோடு வந்த இளையர் வருவதற்கு முன் தன்னிடமிருந்த ஞெலிகோலில் தீ மூட்டி தான் வேட்டையாடிய மானைச் சுட்டுப் புலவரும் அவரது சுற்றத்தாரும் தின்னும்படி கொடுத்தானாம். அவர்கள் வயிறார உண்டு பசி நீங்கி, அருவி நீரைப் பருகிவிட்டுச் செல்லத் தொடங்கினார்களாம். உடனே அவன் தன் மார்பில் அணிந்திருந்த விலைமதிக்க முடியாத ஆரத்தையும், கையில் அணிந்திருந்த கடகத்தையும் கழற்றிப் புலவர்க்குக் கொடுத்தானாம். புலவர் அவனிடம், "நீர் யார்? எந்த நாட்டில் இருப்பவர்?" என்று வினவினாராம். அவன் எதுவுமே சொல்லாமல் போய்விட்டானாம். பின்னர் புலவர் அங்கே வந்த சிலரைக் கேட்டாராம். அவன் தோட்டி மலை மக்களைக் காப்பவனாம்."நளிமலை நாடன் நள்ளி"யாம்.
புறநானூறு 152 வல்வில் ஓரி
வல்வில் ஓரி கொல்லிப் பொருநன் என்று சிறப்பிக்கப்பட்டுள்ளான். அவன் தனக்கு எங்கே எவ்வாறு பரிசளித்தான் என்பதைப் புலவர் வன்பரணர் நிரல்பட விளக்குகிறார்.
கோலியனூர் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
நிகோபர் மரத் தவளை
இதன் இயற்கையான வாழ்விடங்கள் வெப்பமண்டல ஈரமான தாழ் நில காடுகள் மற்றும் இடைப்பட்ட நன்னீர் சதுப்புநிலங்கள் ஆகும். இது வாழ்விட இழப்பால் அச்சுறுத்தப்படுகிறது.
வன்பரணர்
புறநானூறு 152 வல்வில் ஓரி
ஓரியின் வல்வில் வேட்டம் இப்படிக் கொன்றவன் விற்பனைக்காக எய்ததாகத் தோன்றவில்லை. வெறுக்கத்தக்க மிகுதியான செல்வம் உடையவனாகத் தென்படுகிறான். அவன் மார்பில் முத்தாரம் இருக்கிறது. ஓரியாக இருப்பானோ? எப்படியாயினும் ஆகட்டும்.
கோலியனூர் ஊராட்சி
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நிகோபர் மரத் தவளை
மேற்கோள்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
வன்பரணர்
புறநானூறு 152 வல்வில் ஓரி
இசைமுழக்கம் அப்படியே அனைவரும் பாடினர்.
இறுதியில் "கோ" எனக் கூட்டிசை முழக்கம் செய்தனர். 'கோ' என்பது அரசனைக் குறிக்கும் சொல் ஆதலின் ஓரி தன்னைக் கண்டுகொண்டதாக எண்ணி நாணித் தலைகுனிந்தான்.
புலவர் புகழுரை சுரத்தில் கொடை
புறநானூறு 153 வல்வில் ஓரி
ஓரியின் தந்தை பெயர் ஊதன். இதனால் இவனைப் புலவர் 'ஆதன் ஓரி' எனக் குறிப்பிடுகிறார். கொல்லிநாட்டை இவன் போரிட்டு வென்றதற்கான குறிப்பும் இதில் உள்ளது. இவன் தன் கையில் பசும்பூண் அணிந்திருந்தான்.இவன் வேளிர் குலத்தை சார்ந்தவன்.
இவன் தன்னிடம் இரப்போர்க்கு யானைகளை அணிகலன்கள் பூட்டி நல்குவான். புலவரது சுற்றம் யானைகளோடு நீரில் பூக்காத குவளை மலரையும் (பொற்குவளை) விருதாகப் பெற்றனர். வான்நார் எனப்படும் வெள்ளிநாரில் தொடுத்த கண்ணிகளும், அணிகலன்களும் பெற்றனர்.
இவனிடம் இருக்கும்போது பசி என்பதே இவர்களுக்கு இல்லாமல் போனதால் பசி போக்க ஆடுவதையும் பாடுவதையும் மறந்துபோயினர்.
புறநானூறு 155
வன்பரணர் தன் புரவலன் ஒருவன் இறந்துபோன செய்தியை இப்பாடலில் குறிப்பிடுகிறார். இந்தப் பாடல் யார்மீது பாடப்பட்டது என்று குறிப்பிடப்பட்டிருந்த வரிகள் மூலச் சுவடிகளில் அழிந்துபோயின.
பெண் ஒருத்தி வருந்துவதாக இந்தப் பாடல் உள்ளது. அவள் சொல்கிறாள். "ஐயோ என்னும் ஒலி கேட்டால், நான் புலி என்று எண்ணி அஞ்சுவேன். அவன் அணைத்துக்கொண்டால் அவன் மார்பிலிருந்து என்னை எடுத்துக்கொள்ள முடியவில்லை. 'இவனை'க் கொன்ற கூற்றம் என்னைப்போல் துடிக்கட்டும். ("பெரு விதுப்பு உறுக"). ஊர்மக்களே! வளைக்கையைப் பற்றிக்கொண்டு என்னுடன் நடந்து வாருங்கள். ('அவனைக்' காண்போம்)
வெளி இணைப்புகள்
பகுப்பு:சங்கப் புலவர்கள்
பையூர் கரியமாணிக்கப்பெருமாள் கோயில்
பையூர் கரியமாணிக்கப்பெருமாள் கோயில் தமிழ்நாட்டில் திருவண்ணாமலை மாவட்டம், பையூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பதினேழாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கரியமாணிக்கப்பெருமாள், ஸ்ரீதேவிபூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:திருவண்ணாமலை மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மறைபொருள் நிலை
மறைபொருள் நிலை (occult) என்பது "மறைந்திருக்கும் அறிவு" எனப்படும். இது இலத்தீன் சொல்லான occultus என்பதாகும், இது "ஒளிவு மறைவான, மறைவான, இரகசியம்" எனும் அர்த்தம் தரும். இது பொதுவான ஆங்கில மொழிப் பாவனையில் "இயல்பு கடந்த அறிவு" எனவும், "அளவிடக் கூடிய அறிவு" என்பதற்கு எதிர்மறையாகவும் பயன்படுத்தப்படுகிறது. இது பொதுவாக அறிவியற் சொல்லாக கருதப்படுகிறது. இச் சொல் சிலவேளைகளில் "சிலருக்கு மட்டுமான" அல்லது "மறைவான வைக்கப்பட்டுள்ள" அறிவு எனக் கருதப்படுகின்றது. ஆனால் மறைபொருள் நிலையாளர்கள் உண்மைக் காரணங்களுக்கு அப்பால் பரந்துள்ள ஆழமான ஆன்மீக உண்மைத்தன்மையையும் பௌதீக அறிவியல்களையும் கற்பதில் ஈடுபடுகின்றார்கள்.
வெளி இணைப்புக்கள்
பகுப்பு:மறைபொருள் நிலை
டிக் பென்
டிக் பென்  Dick Penn , பிறப்பு: சனவரி 6 1855, இறப்பு: அக்டோபர் 18 1889), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 48 முதல்தர துடுப்பாட்டப் போட்டிகளில் கலந்து கொண்டுள்ளார். 1875-1884 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டிக் பென் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 31 2011.